**ROMÂNIA (nu produce efecte juridice)\*  
JUDEȚUL MUREȘ  
DIRECȚIA DE ASISTENȚĂ SOCIALĂ TÂRGU MUREȘ**

**Nr.**

**Inițiator**

**PRIMAR,**

**Soós Zoltán**

**REFERAT DE APROBARE**

**privind modificarea art. 1 din Hotărârea Consiliului local municipal nr. 267/2022 privind acordarea sporului de 15% pentru condiții periculoase sau vătămătoare de muncă asistenților personali și îngrijitorilor la domiciliu ai persoanelor vârstnice din cadrul Direcției de Asistență Socială Târgu Mureș**

Conform **HCL nr. 267 din 28 iulie 2022** privind acordarea sporului de 15% pentru condiții periculoase sau vătămătoare de muncă asistenților personali și îngrijitorilor la domiciliu ai persoanelor vârstnice din cadrul Direcției de Asistență Socială Târgu Mureș s-a acordat, începând cu 1 septembrie 2022, sporul pentru condiții periculoase sau vătămătoare angajaților din cadrul Direcției de Asistență Socială Târgu Mureș încadrați în familia ocupațională de funcții bugetare ”Sănătate și asistență socială”, respectiv asistenții personali ai persoanelor cu dizabilitate gravă și îngrijitorii la domiciliu ai persoanelor vârstnice.

Prin **Decizia ICCJ nr. 23 din 27 noiembrie 2023**, publicată în Monitorul Oficial nr. 90 din 31 ianuarie 2024 se admite recursul în interesul legii formulat de Colegiul de conducere al Curții de Apel Alba Iulia și, în interpretarea și aplicarea unitară a dispozițiilor art. 37 din Legea 448/2006 și a prevederilor anexei nr. 9 pct. IV lit. A subpunct 2 din HG 153/2018 pentru aprobarea Regulamentului-cadru privind stabilirea locurilor de muncă, a categoriilor de personal, a mărimii concrete a sporului pentru condiții de muncă prevăzut în anexa nr. II la Legea-cadru nr. 153/2017, se stabilește că **asistentul personal nu beneficiază de sporul pentru condiții periculoase sau vătămătoare**. Decizia este obligatorie, potrivit dispozițiilor art. 517 alin. (4) din Codul de procedură civilă.

Astfel, propunem spre aprobarea Consiliului Local proiectul de hotărâre privind modificarea **HCL nr. 267 din 28 iulie 2022** și acordarea în continuare a sporuluide 15% pentru condiții periculoase sau vătămătoare de muncă îngrijitorilor la domiciliu ai persoanelor vârstnice din cadrul Direcției de Asistență Socială Târgu Mureș, nu și asistenților personali ai persoanelor cu handicap grav, care nu beneficiază de sporul pentru condiții periculoase sau vătămătoare conform **Deciziei ICCJ nr. 23 din 27 noiembrie 2023**.

**Director Executiv,**

**Andreia Moraru**

**\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din OUG nr. 57/2019 privind Codul Administrativ, cu modificările și completările ulterioar**

****

**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

**Proiect**

**(nu produce efecte juridice) \***

**Iniţiator**

**PRIMAR**

**SOÓS ZOLTÁN**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2024**

**privind modificarea art. 1 din Hotărârea Consiliului local municipal nr. 267/2022 privind acordarea sporului de 15% pentru condiții periculoase sau vătămătoare de muncă asistenților personali și îngrijitorilor la domiciliu ai persoanelor vârstnice din cadrul Direcției de Asistență Socială Târgu Mureș.**

***Consiliul Local al Municipiului Târgu Mureș, întrunit în ședință ordinară de lucru,***

**Având în vedere:**

1. Referatul de aprobare nr. ................................ inițiat de Primar prin Direcția de Asistență Socială Târgu Mureș privind modificarea art. 1 din Hotărârea Consiliului local municipal nr. 267/2022 privind acordarea sporului de 15% pentru condiții periculoase sau vătămătoare de muncă asistenților personali și îngrijitorilor la domiciliu ai persoanelor vârstnice din cadrul Direcției de Asistență Socială Târgu Mureș. Mureș;
2. Raportul de specialitate nr. ….. al Direcţiei juridice contencios administrativ şi administraţie publică locală;

**În conformitate cu :**

* Decizia ICCJ nr. 23 din 27 noiembrie 2023, publicată în Monitorul Oficial nr. 90 din 31 ianuarie 2024
* Art. 23 din Legea nr. 153/2017 privind salarizarea personalului plătit din fonduri publice, cu modificările și completările ulterioare,
* Punctul IV lit. A subpunct 2 din Anexa nr. 9 la HG nr. 153/2018 pentru aprobarea Regulamentului-cadru privind stabilirea locurilor de muncă, a categoriilor de personal, a mărimii concrete a sporului pentru condiţii de muncă prevăzut în anexa nr. II la Legea-cadru nr. 153/2017 privind salarizarea personalului plătit din fonduri publice, precum şi a condiţiilor de acordare a acestuia, pentru familia ocupaţională de funcţii bugetare "Sănătate şi asistenţă socială", cu modificările și completările ulterioare,
* art. 129 alin. (1), alin. (12), art. 196 alin. (1) lit. „a”, art. 243 alin. (1) lit. „a” și ale art. 139 din OUG nr. 57/2019 privind Codul administrativ, cu modificările și completările ulterioare,

**HOTĂRĂȘTE**:

**Art. I.** Se aprobă modificarea art. 1 din Hotărârea Consiliului local municipal nr. 267/2022 privind acordarea sporului de 15% pentru condiții periculoase sau vătămătoare de muncă asistenților personali și îngrijitorilor la domiciliu ai persoanelor vârstnice din cadrul Direcției de Asistență Socială Târgu Mureș, după cum urmează:

**Art.1 Se modifică şi va avea următorul cuprins :**

***"Art. 1.*** *Se aprobă acordarea sporului de 15% pentru condiții periculoase sau vătămătoare de muncă îngrijitorilor la domiciliu ai persoanelor vârstnice din cadrul Direcției de Asistență Socială Târgu Mureș.****"***

**Art. II.** Cu aducerea la îndeplinire a prevederilor prezentei hotărâri se încredințează Direcția de Asistență Socială Târgu Mureș.

**Art. III.** În conformitate cu prevederile art. 252 alin. 1 lit. c și ale art. 255 din OUG nr. 57/2019 privind Codul Administrativ și ale art. 3 alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. IV.** Prezenta hotărâre se comunică:

* + Direcției de Asistență Socială Târgu Mureș;

**Viză de legalitate**

**Secretarul General al Municipiului Târgu Mureș,**

**Bordi Kinga**